Няхай Пан забярэ ў нас цвёрдае сэрца, якое асуджае ўсё, што выходзіць за рамкі Закону, маліўся папа Францішак 2 мая 2017 г. падчас ранішняй Эўхарыстыі ў Ватыкане. У сваёй гаміліі ён спаслаўся на літургічнае чытанне пра каменаванне св. Стэфана (Дз 7,5-18,1), якое прагучала падчас Імшы. Старэйшыны і кніжнікі не разумелі Божага Слова, таму Стэфан назваў іх людзьмі з цвёрдым каркам, “неабрэзаным сэрцам і вушамі”. У тагачасным кантэксце гэта было ўсё раўно, што назваць іх “язычнікам”, заўважыў Папа.